Serbările de Crăciun s-au mutat pe Zoom. Ce soluție a găsit o profesoară din București.
Serbările de Crăciun se țin în acest an pe Zoom. Unii copii se declară dezamăgiți că nu mai pot urma tradițiile cu care erau obișnuiți.
Anul acesta Moşul nu mai scoate din sac cadouri la serbarea de Crăciun. Şcoala online îi împiedică pe cei mici să-şi mai pegrătească ore în şir colindele şi poeziile cu care erau obişnuiţi să îşi încânte părinţii.Uite ce crede Sonia, elevă în clasa a V-a la Liceul Internaţional de Informatică din Bucureşti, despre lipsa activităţilor din preajma Crăciunului.Sonia Titică, elevă: "Sunt puţin mai tristă că nu mai avem serbare. Înainte mă pregăteam cu o săptămână înainte, pentru că eram foarte bucuroasă, doar că acum nu mai pot să fac lucrul ăsta şi e aşa ciudat pentru că era ca un fel de tradiţie."Însă, diriginta Soniei s-a reorientat. A găsit o soluţie să îi aducă pe elevi în atmosfera de sărbătoare. I-a îndrumat pe copii să filmeze singuri colindul de Crăciun. Simona, mama Soniei, încearcă să o ajute cât mai mult să se implice în activităţile online propuse de profesori.Simona Titică, părinte: "Am ajutat-o foarte mult pe fiica mea în această perioadă cu diverse materiale pe care a trebuit să le producă pentru petrecerile virtuale.".